**ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ**

**НҰР-СҰЛТАН ҚАЛАСЫ ӘКІМДІГІНІҢ БІЛІМ БАСҚАРМАСЫНЫҢ «БІЛІМ БЕРУДІ ЖАҢҒЫРТУ ОРТАЛЫҒЫ» МҚКК**

 **«Педагогтерді аттестаттауға даярлау ерекшеліктері»**

**педагогтердің біліктілігін арттыру курсының білім беру бағдарламасы**

|  |
| --- |
| **ӘЗІРЛЕУШІ:** Білім беруді жаңғырту орталығы  |

**Нұр-Сұлтан, 2021 жыл**

**«Педагогтерді аттестаттауға даярлау ерекшеліктері» мектепке дейінгі тәрбие және оқыту, бастауыш, негізгі орта және жалпы орта, техникалық және кәсіптік, орта білімнен кейінгі, қосымша, арнайы білім беру бағдарламаларын іске асыратын педагогтерге арналған біліктілікті арттыру курсының білім беру бағдарламасы**

**1-тарау. Жалпы ережелер**

1. «Педагогтерді аттестаттауға даярлау ерекшеліктері» мектепке дейінгі тәрбие және оқыту, бастауыш, негізгі орта және жалпы орта, техникалық және кәсіптік, орта білімнен кейінгі, қосымша, арнайы білім беру бағдарламаларын іске асыратын педагогтерге арналған біліктілікті арттыру курсының білім беру бағдарламасы (бұдан әрі – Бағдарлама) педагогтердің теориялық, практикалық білімдерін, меңгеруін, дағдыларын жаңартуды және кәсіби құзіреттіліктерін жетілдіруді қарастырады.

Әр педагогтің кәсіби шеберлігін дамытуда бағалау арқылы белгілі бір критерийлерге біріктіру қажеттігі туындайды. Ол үшін педагогтерді белгілі бір өткізу ерекшеліктері тиісті құжаттарда көрсетілген аттестаттау қарастырылған. Аттестаттаудың негізгі мақсаттарының бірі педагогтерді қызметіне, кәсібилікке ынталандыру, шығармашылық бастаманы дамыту болып табылады.

2. Бағдарлама Нұр-Сұлтан қаласы әкімдігі Білім басқармасының «Білім беруді жаңғырту орталығы» МҚКК тарапынан білім беру процесінде Қазақстан Республикасының нормативтік құқықтық актілерін іске асыруда белгілі бір қиындықтарды анықтауға сауалнама жүргізу арқылы педагогтердің кәсіби білімдерін диагностикалау негізінде әзірленді.

3. Біліктілікті арттыру курсының (бұдан әрі – Курс) ұзақтығы 72 академиялық сағатты құрайды.

4. Курстың білім беру процесі оқытудың әр түрлі формаларын қамтиды.

5. Бағдарлама педагогтерді аттестаттауды ұйымдастыру және өткізу үшін негізгі құжат болып табылады.

**2-тарау. Глоссарий**

6. Бағдарламада қолданылатын терминдер:

1) **аттестаттау** — (фр. attestation лат. attestātio — куәлік, растау) біліктілігін растау, қызметкердің, маманның білім деңгейін растау — пікір (фактілер мен бағалауды баяндау);

2) **біліктілік санаты** — педагогтерге біліктілік санаттарын беру (растау) үшін тиісті нормативтік құқықтық құжаттармен анықталған біліктілік талаптарына сәйкес келетін педагогтердің кәсіби құзыреттілік деңгейі;

3) **ұлттық біліктілік тестілеу** — білім беру саласындағы уәкілетті орган әзірлеген тестілерге сәйкес педагогтердің кәсіби құзыреттілік деңгейін анықтау мақсатында өткізілетін рәсім;

4) **білім беру бағдарламасы** — білім берудің мақсаттарына, нәтижелері мен мазмұнына, білім беру процесін ұйымдастыруға, оларды іске асыру әдістері мен тәсілдеріне, оқыту нәтижелерін бағалау критерийлеріне байланысты білім берудің негізгі сипаттамаларының бірыңғай жиынтығы;

5) п**едагог** — тиісті бейін бойынша педагогикалық немесе басқа кәсіптік білімі бар, білім алушыларды және (немесе) тәрбиеленушілерді оқыту мен тәрбиелеуде, лауазымын атқаратын, әдістемелік қолдауды немесе білім беру қызметін ұйымдастыруда педагогтің кәсіби қызметін іске асыратын тұлға;

6) **портфолио** – педагогтің жинақталған тәжірибесінің нәтижелерін жүйелеу және қорытындылау үшін іріктелген құжаттар.

**3-тарау. Бағдарлама тақырыптары**

7. Теориялық және практикалық академиялық сағаттар саны көрсетілген Бағдарлама тақырыптары қосымшада ұсынылады:

**Қосымша**

**Оқу-тақырыптық жоспар**

|  |  |  |  |  |  |
| --- | --- | --- | --- | --- | --- |
| **№** | **Сабақтар тақырыбы** | **Дәріс** | **Практикалық сабақ, практика,****семинар** | **Жобаны қорғау** | **Барлығы** |
| 1 | 2 | 3 | 4 | 5 | 6 |
| **1** | **«Білім беру жүйесінде аттестаттау өткізуді нормативтік құқықтық қамтамасыз ету» модулі** | **4** | **4** |  | **8** |
| 1.1 | Кіріспе. Курстың өзектілігі. Педагогтерді аттестаттаудан өткізуді реттейтін негізгі нормативтік құқықтық құжаттар | 2 | 2 |  | 4 |
| 1.2 | Педагогтердің біліктілік санаттарын тағайындау (растау) бойынша білім беру ұйымдарының ұзақ мерзімді жоспары  |  2 | 2 |  | 4 |
| **2** | **«Педагогтің қызметін кешенді-талдамалық тарату» модулі** | **5** | **5** | **2** | **12** |
| 2.1 | Педагог портфолиосына қойылатын жалпы талаптар. Портфолионы ұсыну әдістері | 2 | 2 |  | 4 |
| 2.2 | Портфолиомен жұмыс | 3 | 3 | 2 | 8 |
| **3** | **«Ұлттық біліктілік тестілеу ерекшеліктері: Оқу пәнінің мазмұны» модулі** | **11** | **11** | **2** | **24** |
| 3.1 | Оқу пәнінің мазмұны бойынша педагогтерді тестілеу нәтижелерін талдау | 3 | 1 |  | 4 |
| 3.2 | Оқу пәнінің мазмұны бойынша тест тапсырмаларының сипаттамасы. Тест тапсырмаларының мысалдары | 6 | 2 |  | 8 |
| 3.3 | Оқу пәнінің мазмұны бойынша педагогтердің тест тапсырмаларын әзірлеуі | 2 | 6 |  | 8 |
| 3.4 | Оқу пәнінің мазмұны бойынша педагогтердің тест тапсырмаларын қорғауы (бағалау формасы) |  | 2 | 2 | 4 |
| **4** | **«Педагогтерді ұлттық кешенді тестілеудің ерекшеліктері: Педагогика және оқыту әдістемесі» модулі** | **11** | **13** | **4** | **28** |
| 4.1 | Педагогика және оқыту әдістемесі бойынша педагогтердің тестілеу нәтижелерін талдау  | 3 | 1 |  | 4 |
| 4.2 | Педагогика және оқыту әдістемесі бойынша тест тапсырмаларының сипаттамасы. Тест тапсырмаларының мысалдары  | 6 | 2 |  | 8 |
| 4.3 | Педагогика және оқыту әдістемесі бойынша педагогтердің тест тапсырмаларын әзірлеуі | 2 | 6 |  | 8 |
| 4.4 | Педагогика және оқыту әдістемесі бойынша педагогтердің тест тапсырмаларын қорғауы (бағалау формасы) |  | 4 | 4 | 8 |
|  | **Жиынтығы:** | **31** | **33** | **8** | **72** |

**4-тарау. Бағдарламаның мақсаты, міндеттері және күтілетін нәтижелері**

8. **Бағдарламаның мақсаты** педагогтердің аттестаттау шеңберінде біліктілік санаттарын беру (растау) рәсімінен табысты өтуіне қолдау көрсету болып табылады.

 **9. Бағдарламаның міндеттері:**

1) аттестаттау шеңберінде педагогтерге біліктілік санаттарын беру (растау) тәртібін реттейтін негізгі нормативтік құқықтық құжаттарды білуін жетілдіру;

2) педагогтердің қызметін кешенді - талдамалық жинақтаудың ерекшеліктері мен рәсімі туралы Курс тыңдаушыларының түсініктерін кеңейту;

3) оқу пәнінің мазмұны бойынша тест тапсырмаларын құрастыру дағдыларын жетілдіру;

4) педагогика және оқыту әдістемесі бойынша тест тапсырмаларын құрастыру бойынша практикалық дағдылар мен біліктерді дамытуға ықпал ету;

5) білім беру ұйымдарының көшбасшылығын басқару процесі бойынша педагогтердің кәсіби құзыреттіліктерін жетілдіруге ықпал ету.

**10. Күтілетін нәтижелер:**

Курс соңында тыңдаушылар:

 1) біледі:

 аттестаттау шеңберінде педагогтерге біліктілік санаттарын беру (растау) тәртібін реттейтін негізгі нормативтік және құқықтық құжаттарды;

 педагог қызметін кешенді-талдамалық жинақтау рәсімін жүргізу ерекшеліктерін;

 2) меңгереді:

 оқу пәнінің мазмұны, сондай-ақ педагогика және оқыту әдістемесі бойынша тест тапсырмаларын талдау, құрастыруды;

 жаңартылған мазмұндағы білім беру бағдарламаларын қолдануды;

 3) дағдысын қалыптастырады:

 педагогикалық қоғамдастықта көшбасшылық қасиеттерді қолдана отырып, жұмыс нәтижесін көрсету;

 әдістемелік қызметтің, оқу-тәрбие процесін басқару негіздері;

 білім беру процесіндегі инновациялық технологиялар.

**5-тарау. Бағдарламаның құрылымы мен мазмұны**

11. **Бағдарлама құрылымы:**

1) жалпы ережелер;

2) глоссарий;

3) бағдарлама тақырыптары;

4) бағдарламаның мақсаты, міндеттері және күтілетін нәтижелері;

5) бағдарламаның құрылымы мен мазмұны;

6) оқу процесін ұйымдастыру;

7) бағдарламаның оқу-әдістемелік қамтамасыз етілуі;

8) оқыту нәтижелерін бағалау;

9) Курстан кейінгі қолдау;

10) негізгі және қосымша әдебиеттер тізімімен қамтылады.

Тыңдаушыларда практикалық білімді, іскерлігі мен дағдыларын қалыптастыру үшін Бағдарлама модульдерді меңгеруді және оларды игеру бойынша жобаны қорғауды қарастырады.

12. **Бағдарламаның мазмұны** бес модульден тұрады:

1) «Білім беру жүйесінде аттестаттауды өткізуді нормативтік құқықтық қамтамасыз ету» модулі педагогтерді аттестаттауды жүргізуді реттейтін заңнамалық және нормативтік құқықтық актілерді зерделеуге бағытталған;

 2) «Педагогтің қызметін кешенді-талдамалық тарату» модулі тыңдаушылардың педагог портфолиосына қойылатын жалпы талаптарды және портфолиомен жұмыс істеу тәсілдерін зерделеуді көздейді;

 3) «Ұлттық біліктілік тестілеу ерекшеліктері: Оқу пәнінің мазмұны» модулі оқу пәнінің мазмұны бойынша тест тапсырмаларының сипаттамасының негізгі қағидалары мен мазмұны бойынша педагогтерді тестілеу нәтижелерінің талдауын зерделеуге, тест тапсырмаларының мысалдарын қарауға бағытталған. Осы модуль шеңберінде оқу пәнінің мазмұны бойынша тест тапсырмалары оларды әзірлеудің зерделенген қағидалары негізінде әзірленетін болады;

 4) «Педагогтерді ұлттық кешенді тестілеудің ерекшеліктері: педагогика және оқыту әдістемесі» модулі педагогтерді педагогика және оқыту әдістемесі бойынша тестілеу нәтижелерінің талдауымен таныстырады. Педагогика және оқыту әдістемесі бойынша тест тапсырмаларының ерекшеліктерінің негізгі қағидалары олардың мысалдарымен бірге қаралатын болады. Оқыту барысында педагогтер тест тапсырмаларын әзірлеу дағдыларына ие болады.

**6-тарау. Оқу процесін ұйымдастыру**

13. Бағдарлама бойынша оқу процесін ұйымдастыру сабақтарды дәрісханалық (теориялық и практикалық) және (немесе) қашықтан (онлайн) оқытуды, сондай-ақ, тыңдаушылардың өз бетінше жұмыс жасауын қарастырады.

14. Білім беру процесінің тиімділігін арттыру үшін Бағдарламаны іске асыру инновациялық білім беру технологиялары, оның ішінде ақпараттық-коммуникациялық технологиялар, бағалау, оқыту және бақылау нысандары, тәсілдері, әдістері негізінде іске асырылады.

15. Бағдарлама кері байланыс пен рефлексияны, оқытудың белсенді және интерактивті әдістерін пайдалануды қамтиды: дидактикалық ойындар, нақты жағдайларды талдау, проблемалық мәселелерді шешу, алгоритм бойынша оқыту, миға шабуыл, ми шабуылы, кейс-стади, пікірталастар, рөлдік ойындар, диалогтық алаң, жобалар әдісі, проблемалық әдіс.

**7-тарау. Бағдарламаның оқу-әдістемелік қамтамасыз етілуі**

 16. Тыңдаушыға арналған Бағдарламаны оқу-әдістемелік қамтамасыз ету теориялық материалдан (дәрістер, таныстырылымдар) және өзіндік жұмыс істеуге арналған практикалық тапсырмалардан (активити, жаттығулар, сұрақтар), сондай-ақ негізгі және қосымша әдебиет ретінде тыңдаушыларға ұсынылатын оқу әдебиетінің тізімінен тұрады.

 17. Материалдар жүйеленген және тыңдаушылардың табысты оқуын, белсенді танымдық, шығармашылық, сондай-ақ коммуникативтік қызметін қамтамасыз етеді.

 Бағдарлама мынадай оқу-әдістемелік қолдау енгізілген оқу-әдістемелік кешеннен тұрады:

 1) тыңдаушыларға арналған әдістемелік ұсынымдар;

 2) білім беру ұйымында тағылымдама кезінде орындалуы қажет тапсырмалар;

 3) оқу-әдістемелік құралдар;

 4) білімді, іскерлікті, дағдыны бақылау материалдары;

 5) таныстыру және тарату материалдары;

 6) аудио, бейне және мультимедиялық материалдар және басқалар.

Оқу-әдістемелік құралдар теориялық материалдар, практикалық тапсырмалар, қазақстандық және шетелдік зерттеушілердің кейстері, іскерлік ойындар, бақылау сұрақтары және білім деңгейін анықтауға арналған тестілер негізінде әзірленген.

**8-тарау. Оқу нәтижелерін бағалау**

18. Курс аяқталғаннан кейін тыңдаушылардың білімін бағалау үшін формативтік және жиынтық бағалау жүргізіледі.

19. Бағдарлама екі негізгі критерий негізінде бағалауды қарастырады:

1) бағдарламаның мақсаты мен міндеттерін білу және түсіну;

2) педагогикалық қызметте қалыптасқан кәсіби құзыреттерді практикалық қолдану.

20. Оқытылған модульдер негізінде Курс қорытындысы бойынша тыңдаушы әзірленген тест тапсырмаларын жеке немесе топта қорғайды.

21. Тыңдаушылардың білімін, іскерлігін және кәсіби құзыреттілігін қалыптастыру деңгейін анықтау үшін бағалау критерийлері қолданылады.

**9-тарау. Курстан кейінгі қолдау**

22. Педагог қызметін Курстан кейінгі қолдау – педагогтің курстан кейінгі қызметін үздіксіз мониторингтеу және оларға әдістемелік, консультациялық көмек көрсету арқылы оның кәсіби құзыреттілігін дамытуды қамтамасыз ететін іс-шаралар жүйесі.

23. Курстан кейінгі қолдау міндеттері:

1) кері байланыс тетіктерін пайдалану негізінде педагогтің кәсіби құзыреттілігінің даму траекториясын айқындау (сауалнама, алынған білім, білік негізінде ұсынымдар, Қазақстан Республикасы Білім беру ұйымдарының қызметіне инновациялық технологияларды енгізу);

2) Курс процесінде алынған білімді, іскерлікті, дағдыларды және құзыреттерді педагогикалық практикаға енгізу бойынша педагог қызметін әдістемелік және практикалық қолдау;

3) озық педагогикалық тәжірибені жинақтау және тарату.

 24. Жоғарыда аталған міндеттердің әрқайсысы күндізгі нысанда да, онлайн және қашықтан оқыту форматының бағыттары бойынша да бірқатар іс-шаралар өткізуді қарастырады:

 1) Курстан кейінгі қолдау құралдарының көмегімен алынған ақпаратты жинау, тарату және талдау;

 2) сауалнамаларды әзірлеу;

 3) фокус-топтарда педагогтермен сұхбат жүргізу;

 4) Курстарда алған білімдері мен құзыреттерін практикада қолдану процесінде туындайтын өзекті мәселелер бойынша әдістемелік ұсынымдар әзірлеу;

 5) инновациялық идеялармен алмасу және оны тарату, Курстан кейінгі жұмыс кезеңінде алынған білім беру технологияларын енгізу бойынша озық педагогикалық тәжірибемен алмасу: шеберлік сыныптар /вебинарлар/ семинарлар / дөңгелек үстелдер.

25. Педагогтің қызметіне курстан кейінгі қолдау мониторингі үш жыл бойы жылына бір рет сырттай немесе қашықтық нысанында өткізіледі.

26. Курстан соң әр тыңдаушы кәсіби дамуының жеке жоспарын даярлайды және курс ұйымдастырушыларына шығармашылық есебін жібереді.

**10-тарау. Негізгі және қосымша әдебиеттер тізімі**

27. Тыңдаушылардың өз бетінше зерделеуі үшін ұсынылған негізгі және қосымша әдебиеттер, сондай-ақ электрондық ресурстар тізімі:

1) Қазақстан Республикасының «Білім туралы» 2007 ж. 27.07. №319-III, «Педагог мәртебесі туралы» 2019 ж. 27.12. №293-VI Заңдары [Электрондық ресурс]//,ttps://kodeksy-z.com/ka/o\_statuse\_pedagoga/download.htm;

2) Қазақстан Республикасы Үкіметінің 2019 ж. 27.12. № 988 қаулысымен бекітілген Қазақстан Республикасында Білім беруді және ғылымды дамытудың 2020 - 2025 жылдарға арналған мемлекеттік бағдарламасы;

 3) Қазақстан Республикасы Білім және ғылым министрінің 2020 ж. 11.05 № 192 бұйрығымен бекітілген Педагогтерге біліктілік санатын беру (растау) қағидалары;

 4) Қазақстан Республикасы Білім және ғылым министрлігінің 2016 ж.27.01. № 83 бұйрығымен бекітілген Мектепке дейінгі тәрбие мен оқытуды, бастауыш, негізгі орта және жалпы орта білімнің жалпы білім беретін оқу бағдарламаларын, техникалық және кәсіптік, орта білімнен кейінгі, қосымша білімнің білім беру бағдарламаларын және арнайы оқу бағдарламаларын іске асыратын білім беру ұйымдарында лауазымдарды атқаратын педагогтерді және білім және ғылым саласындағы өзге де азаматтық қызметшілерді аттестаттаудан өткізу қағидалары мен шарттары *(2020 ж. 07.04. бойынша өзгерістер мен толықтырулармен* (ҚР БҒМ *[№ 132](http://adilet.zan.kz/rus/docs/V2000020339%22%20%5Cl%20%22z190)* бұйрығы);

 5) Общая педагогика. Учебное пособие. Сластенин В.А., Исаев И.Ф., Шиянов Е.Н. – Москва, Академия, 2003 ж.;

 6) Бастауыш сынып мұғалімдері үшін критериалды бағалау бойынша әдістемелік ұсыныстар – «Назарбаев Зияткерлік мектептері» ДББҰ, Астана, 2016 ж.;

 7) «Тиімді оқыту» курстарының бағдарламасы. Мұғалімдерге арналған нұсқаулық – «Назарбаев Зияткерлік мектептері» ДББҰ, 2016 ж.;

 8) «Мектептегі мұғалімнің көшбасшылығы» курстар бағдарламасы. Мұғалімдерге арналған нұсқаулық. «Назарбаев Зияткерлік мектептері» ДББҰ, 2016 ж.;

 9) И. Малиновскийдің мақаласы <http://reihorn.narod.ru/pedatt.html>.

10) **интернет көздері:<http://www.testcenter.kz/ru/pedagogam/nkt/>**

**spetsifikatsii-**[**natsionalnogo-kvalifikatsionnogo-testirovaniya-so/index.php**](http://www.testcenter.kz/ru/pedagogam/nkt/spetsifikatsii-natsionalnogo-kvalifikatsionnogo-testirovaniya-so/index.php)